היעד הבא - מסעות רגליים בעולם | מסעות רגליים בארץ ובעולם | טיול רגלי במונטנגרו
המדינה הבלקנית הקטנה חושפת את יופייה. בטיול זה נטעם ממגוון אזורי הטבע שמונטנגרו מציעה. מפסגות מחודדות משובצות אגמים אלפיניים ברכס "ביאלסיצה" ועד החופים הים תיכוניים. גודלה הקומפקטי של המדינה מאפשר טיול בכל יום בנוף שונה ובמרחק קצר. את הטיול נסיים באחד מפלאי הטבע הייחודיים של מונטנגרו – ה"פיורד" הים תיכוני של קוטור אותו נחצה בשייט. "נלך לאיבוד" בין סמטאות העיר העתיקה רוויי צלילים כנסייתיים ונתרענן באחד המפרצים הפוטוגנים בים האדריאתי.
900 מ' ירידה בשביל רחב, בשיפוע משתנה.
טיסה לטיבאט, עיירת חוף במונטנגרו. מפגש עם הצוות המקומי ונסיעה לעבר רכס המוראצ'ה- רכס גדול ומבודד ביותר. האזור כאן אינו מיושב , מלבד בקתות רועים עונתיות (katun). המפגש עם הרועים מאפשר הכרות עם תרבות נוודית- הרועים מסבירי פנים וידידותיים וחמים ביותר אולי בגלל מיעוט המפגשים עם זרים באזורים עקב בידודו של האזור ואולי בגלל שהם פשוט נחמדים. האזור הגבוה משובץ אגמים, מערות קרסטיות רבות ומצוקים נישאים. לקראת צהריים נגיע לקבוצת האגמים קפיטאנובו. ומשם נמשיך עד הכפר Velje Duboko היושב בפתח קניון המרטויצה. לינה חוויתית בבית הספר המקומי בכפר.
ירידה של כ-700 מ' בשיפוע נוח
עם בוקר לאחר אריזת הציוד נרד בקניון נהר המרטויצה הנהדר . נלך בינות לקירות הקניון הזקופים בשביל עתיק יומין שנחצב בתוך קיר הסלע ומדי פעם נגלוש אל בריכות הנחל התכולות. הטיול חוויתי ביותר עם יער בראשיתי מרהיב, פריחות מיוחדות ויערות טחבים ירוקי עד. אחה"צ נגיע למפגש עם נהר המוראצ'ה , נפגוש את הרכב ונסע ללינה בעיירת הסקי קולשאין השוכנת על גדת נהר הטארה האדיר.
600 מ' עליה לפסגת ההר, ו600 מ' ירידה
מקולאשין נצא לטרק יומי ברכס קומובי. לרכס 3 "אצבעות", ואנו נבלה במשך היום על אצבע בשם - vacovichy. לאחר מבט כללי על הרכס, נתחיל בטיפוס של כ-600 מ' אנכיים, ולאחר כמה שעות נגיע לפסגת ההר. נופים רחבים של אלבניה, קוסובו, וכמובן מונטנגרו יתגלו בפנינו. נרד באותו השביל מטה, ונרגע עם כוס בירה צוננת בקטון שהסב עצמו לאירוח מטיילים.
עליה של כ-150 מ' לצ'רנה גלבה
היום נצא לטרק של יומיים בלב שמורת ביאלסיצה המקיפה את העיירה קולאשין. נתחיל בעליה (ברכב) לפסגת טרוגלבה, שעליה היום ממוקם בסיס צבאי. ממנה נלך לאורך הפסגות לאוכף מעל אגם פסיצ'ה, ולפסגה הגבוהה ברכס - צ'רנה גלבה. ממנה נרד לרחצה באגם אורסולווצ'קו, וממנו נמשיך לרדת לבקתת סובודו, בה נישן הלילה. הלינה בתנאי מעונות - מספר מיטות בחדר משותף.
ירידה לאגם ביורגדסקה של כ-1100 מ', עליה לאגם שישקו של כ-350 מ'
אחרי לילה נהדר בבקתה, נעלה לאדם שישקו, וממנו נרד לארוחת צהריים מיוחדת בקטון הנקרא דולובי, בה נטעם מהמטעמים "הבלאדיים" של ההרים. (לאורך כל הטיול ננסה לשלב כאלו). מהקטון נגלוש מטה עד שנגיע לאגם ביוגרדסקה - השמורה העתיקה בעולם. לינה בקולשין.
היום נגלה עד כמה מגוונת היא מונטנגרו. נצא בנסיעה דרומה לכיוון אגם שקאדאר וה"פיורד" של קוטור. נביט מטה אל הים האדריאטי, ונחווה נופים אחרים של המדינה. נרד מטה בדרך עתיקה ומפותלת לקוטור, העיר הונציאנית העתיקה. בעיר נבלה מעט זמן חופשי, לשיטוט והנאה בסמטאותיה העתיקות של העיר, ולאחר מכן נשוט לאורך המפרץ המגן על העיר קוטור. המפרץ הינו אתר המוגן באמנת אונסקו, ומהווה תא שטח שונה לחלוטין מאלו בהם בילינו עד כה. לילה בסמוך לקוטור.
עם בוקר בהתאם לשעת הטיסה נצא להליכה סמוך ל"פיורד", משם נמשיך לשדה התעופה לטיסתנו ארצה. *הלינות בטיול בפנסיונים, מלונות ברמה טובה. לילה אחד בבית הספר - ע"ג מזרוני שטח (לילה שני), ולילה אחד בבקתת הרים בתנאי קמפינג.
• טיסות ישירות מנתב"ג לטיוואת (מונטנגרו) ובחזרה.
• לינה מלונות בדרגת תיירות (שירותים ומקלחת צמודים), לינה בשטח באוהלים שיסופקו במונטנגרו, לינה בבקתות מטיילים ברמה בסיסית.
• כלכלה מלאה - מארוחת ערב ביום ה-1 עד א. בוקר ביום ה-8.
•מיסי נמל ,היטלי ביטחון ודלק (במידה ויחולו שינויים בעלות מרכיבים אלה ההפרש יחול על המטייל/ת).
• ביטוח בריאות ומטען – חובה! מסיבות רפואיות..
• טיפים לנותני השירות המקומיים (כ-4 יורו למטייל/ת ליום טיול).
•הוצאות על בסיס אישי.
במשרדי היעד הבא בטל: 052-7502670 או לשלוח טופס ההרשמה למייל: info@nxt-d.com
דמי קדימה בסך 100 אירו יגבו בעת ההרשמה.